After you กำไรโตอีกแล้ว
รู้ไหมว่าถ้า After you มีราคาขาย 100 บาท ต้นทุนขายจะเป็นแค่ 32 บาท อีก 52 บาท เป็นค่าใช้จ่ายอื่นๆ และภาษี สรุปแล้ว จะมีกำไรสุทธิ 16 บาท ถ้าถามหาว่าธุรกิจไหนที่มีทำกำไรได้ดี ธุรกิจขนมหวานก็น่าจะเป็นหนึ่งในนั้น เร็วๆนี้ After you เพิ่งประกาศผลประกอบการไตรมาส 1 ปี 2018 มีประเด็นอะไรน่าสนใจบ้าง  ลงทุนแมนจะเล่าให้ฟัง
15 พ.ค. 2561

After you กำไรโตอีกแล้ว / โดย ลงทุนแมน
รู้ไหมว่าถ้า After you มีราคาขาย 100 บาท
ต้นทุนขายจะเป็นแค่ 32 บาท
อีก 52 บาท เป็นค่าใช้จ่ายอื่นๆ และภาษี
สรุปแล้ว จะมีกำไรสุทธิ 16 บาท
ถ้าถามหาว่าธุรกิจไหนทำกำไรได้ดี
ธุรกิจขนมหวานก็น่าจะเป็นหนึ่งในนั้น
เร็วๆ นี้ After you เพิ่งประกาศผลประกอบการไตรมาส 1 ปี 2018
มีประเด็นอะไรน่าสนใจบ้าง
ลงทุนแมนจะเล่าให้ฟัง
ว่ากันว่าเวลาที่ธุรกิจไหนสามารถทำกำไรได้ดี คู่แข่งก็มักจะเข้ามาทำตามอย่างรวดเร็ว
ธุรกิจขนมหวานของ After you เองก็เช่นกัน
หลังจากที่ขนมหวานไม่ว่าจะเป็น ฮันนี่โทส หรือ คากิโกริ (น้ำแข็งใส) สามารถทำกำไรได้มหาศาล
ตอนนี้เวลาเราเดินไปในห้างสรรพสินค้า
ถ้าเรามองไปก็จะเห็นหลายๆ ร้านเริ่มมาทำน้ำแข็งใสในลักษณะคล้ายๆกับ After you มากขึ้น
ไม่นานมานี้เราก็น่าจะเห็น Swensen’s เริ่มขายบิงซู (น้ำแข็งใส) ซึ่งลักษณะสินค้าคล้ายกัน
ซึ่งดูแล้วคาดว่า After you น่าจะได้รับผลกระทบเช่นกัน
แต่หลังจาก After you ประกาศผลประกอบการไตรมาส 1 ปี 2018
รายได้อยู่ที่ 201 ล้านบาท เติบโตขึ้น 28 % จากไตรมาสเดียวกันของปีที่แล้ว
กำไรสุทธิอยู่ที่ 31 ล้านบาท เติบโตขึ้น 43 % จากไตรมาสเดียวกันของปีที่แล้ว
จะเห็นว่ากำไรสุทธิมีการเติบโตขึ้นมากกว่ารายได้
การที่มีอัตรากำไรขั้นต้นที่เพิ่มขึ้น พบว่ามาจากสาเหตุหลัก 2 อย่าง
การบริหารจัดการต้นทุน วัตถุดิบได้ดีขึ้น และเมนูประจำเดือน (Menu of the month) ที่ออกขายในช่วงเดือน มกราคม และเดือนกุมภาพันธ์มีอัตรากำไรขั้นต้นสูงกว่าเดิม
นอกจากนั้นกลางปีที่แล้ว ได้มีการปรับราคาขายตั้งแต่กลางเดือนพฤษภาคม
หมายความว่า การขึ้นราคาของ After you น่าจะไม่ได้ส่งผลให้ลูกค้าเลิกมากินขนมหวานที่ร้าน After you
รวมถึงการเข้ามาของขนมหวานร้านอื่นๆ อาจจะยังไม่ส่งผลกระทบต่อ After you อย่างชัดเจน
ลักษณะกิจการของ After you แม้ว่าจะเข้ามาได้ง่ายแต่ After you เองก็สามารถสร้างความแตกต่างจนสามารถเพิ่มมูลค่าไปได้อีกหลายเท่าตัวเมื่อเทียบกับร้านอื่นๆ
ในเรื่องนี้ After you น่าจะเป็นตัวอย่างที่ดีสำหรับผู้ประกอบการที่อยู่ในธุรกิจที่มีคู่แข่งมาก ว่าต้องหาสิ่งที่เป็นจุดเด่นของตัวเอง
ถ้าเราทำได้สำเร็จ เรื่องราคาก็จะไม่ใช่ประเด็นสำหรับลูกค้าอีกต่อไป
ในที่สุดลูกค้าจะยอมจ่าย เพื่อให้ได้มาในสิ่งที่เขาชอบจริงๆ..
หมายเหตุ บทความนี้ไม่ได้ชี้นำให้ซื้อหุ้นนี้ การลงทุนมีความเสี่ยง โปรดศึกษาข้อมูลให้ครบถ้วนก่อนตัดสินใจลงทุนทุกครั้ง
----------------------
After you มีขนมหวาน ลงทุนแมนมีบทความ
ติดตามบทความลงทุนแมน ได้ที่
-บล็อกดิท blockdit 
-อินสตาแกรม 
-ทวิตเตอร์ 
-ไลน์ 
----------------------